[Video] Oud-krieketspeler geskok oor SA-Zim-grensPat Symcox (skermgreep uit die video) Pat Symcox, gewese draaibouler van die nasionale krieketspan, het ŉ video op sosiale media gelaai oor die toestand van die grens tussen Suid-Afrika en Zimbabwe. “Vandag het ek ŉ nasionale skande gesien,” het Symcox geskryf toe hy die video Sondagaand op sy Facebook-blad gelaai het. Hy verduidelik in die video hy is op die grens tussen Suid-Afrika en Zimbabwe, maar daar is nie enige heining om onwettige immigrante te keer nie. Dit wil voorkom of die heining platgetrap is. “Hier is die doringdraad, maar meeste daarvan is gesteel,” verduidelik hy. “Hoe gaan mens sigaret- of motordiefstal polisieer? Wie gaan daarvoor betaal? Hoe sal dit werk? Dis mal.”